**ALLA SISERIIKLIKU PIIRMÄÄRAGA HANGE**

**HAAPSALU SOTSIAALMAJA**

**HANKEKUTSE**

**Hoolduskoormusega lähedaste tugigrupi koolitused**

**HAAPSALU**

**2020**

**Lugupeetud pakkuja**

Haapsalu Sotsiaalmaja kutsub Teid esitama pakkumust alla siseriikliku piirmääraga hankele, mille eesmärk on projektis „Haapsalu hoolekandeteenuste arendamine 2020-2022“ osalevate koduteenuse, päevahoiuteenuse ja intervallhoiuteenuse klientide lähedaste koolitamine/nõustamine tugigrupi kohtumistel.

1. **ÜLDOSA**
	1. Hankija: Haapsalu Sotsiaalmaja Registrikood: 75012883 Aadress: Kastani 7 Haapsalu linn, Haapsalu linn 90508; E-post: reet@sotsmaja.ee ; tel: +372 5330 1702
	2. Hanke eest vastutav isik: Serli Küünarpuu (Haapsalu Sotsiaalmaja, direktor) Tel: +372 473 5061; e-post: serli@sotsmaja.ee
	3. Hankijapoolne kontaktisik Haapsalu Sotsiaalmajas: projektijuht Reet Lumiste Tel 1: +372 5330 1702, e-post: reet@sotsmaja.ee.
	4. Hanke nimetus: „**Hoolduskoormusega lähedaste tugigrupi koolitused** “
	5. Objekt: **Haapsalu Sotsiaalmaja** Aadress: Kastani tn 7, Haapsalu linn, Haapsalu linn 90508 Asutuse direktor Serli Küünarpuu, Tel: 473 5061, e-post: serli@sotsmaja.ee
	6. Hankekutses kasutatakse termineid järgmistes tähendustes:

Hankija – asutus, kes on hankekutse väljastanud;

Pakkuja – isik, kes osaleb menetluses Hankija kutsel;

Hankeleping (edaspidi Leping) – menetluse tulemusel Hankija ja Pakkuja vahel sõlmitud vastastikuste varaliste kohustustega Leping, mille esemeks on teenus;

Tellija – isik, kes on sõlminud Lepingu edukaks tunnistatud pakkumuse esitanud Pakkujaga;

Täitja – edukaks tunnistatud pakkumuse esitanud Pakkuja, kellega on sõlmitud Leping.

Hankekutse koostamisel on Hankija lähtunud Riigihangete seadusest (edaspidi RHS) ja sellega seonduvatest õigusaktidest ning Haapsalu linnas kehtestatud riigihangete korraldamist reguleerivatest õigusaktidest.

# HANKE ESE ja tingimused

Projekti „Haapsalu hoolekandeteenuste arendamine 2020-2022“ raames viiakse läbi eakate lähedaste toetamiseks tugigrupid, kus osalevad vastava valdkonna eksperdid koolituse, loengu või nõustamisega jagades lähedastele infot ja teadmisi. Kokku on planeeritud 8 tugigrupi kohtumist ajavahemikul 01.02.2021 – 01.12.2021 kestusega 4 tundi sh 3 tundi koolituse osa.

01.02.2021 – 15.06.2021 toimuvad tugigrupi koolitused veebipõhiselt kasutades täiskasvanud õppijatele mõeldud kaasavaid õppemeetodeid veebiseminaride läbiviimise keskkonnas Zoom koos loengu automaatse salvestamisega pilve ja taasesitamise võimalusega.

Planeeritavad veebikoolituste teemad on:

* Eakatel enim levinud vaimsete haiguste spetsiifika (dementsus, alzheimer, depressioon jne).
* Psühholoogia – konfliktist kontaktini.
* Vaimse tervise esmaabi (kuidas märgata ja kuidas ennast hoida).
* Lein, toimetulek lähedase raske haigusega.
* Toetused ja teenused, nende taotlemise protsessid (KOV, Sotsiaalkindlustusamet, hooldekodu näited jne).

01.09.2021 – 01.12.2021 toimuvad tugigrupi kohtumised ja koolitused Haapsalu Sotsiaalmaja ruumides, Kastani 7, Haapsalu; reede õhtuti algusega kell 16.00.

Planeeritavad tugigrupi teemad on:

* Ergonoomika ja abivahendid, oskuslik aja planeerimine.
* Lamaja hooldamine ja abivahendid.
* Füüsilise tervise taastamine – füsioterapeudi nõuanded eakate võimlemisel.

Koolitusteenus ja spetsialistide nõustamisteenus on kavas sisse osta vastavalt kehtivale hankekorrale (ostumenetlus). Eduka pakkujaga sõlmitakse leping kõigi koolituste läbiviimiseks - eeldatavalt toimub kaheksa tugigruppi. Viis tugigrupi kohtumist veebipõhiselt (kestusega 4 tundi) ja kolm tugigrupi kohtumist (kestvusega 4 tundi) igas tugigrupis osaleb vähemalt üks koolitaja või spetsialist. Koolituste korraldaja tagab täisteenuse, sh koolitaja/spetsialisti leidmine, koolitaja/spetsialisti töötasu, koolitaja/spetsialisti transpordi kulu, õppematerjalide kulu, veebikoolitusel osalejate juhendamine kasutatava digilahenduse kasutamisel ja veebikoolitusel osalejate registreerimine (ekraanipilt) ning osalejate kohvipauside kulu (tugigrupi kohtumistel sotsiaalmaja ruumes).

Hanke „Hoolduskoormusega lähedaste tugigrupi koolitused“ sisseostmise täpsema lähteülesande, sh tugigruppide täpsema ajakava, koostab ja ostumenetlust korraldab projektijuht.

Koolitusgrupi suurus 20 inimest ja projektijuht.

# hanke tähtajad ja PAKKUMUSTE ESITAMINe

* 1. Pakkumuste esitamise tähtaeg on 08.12.2020 kell 14.00.
	2. Pakkumused esitatakse digiallkirjastatult e-posti aadressil hanked@sotsmaja.ee
	3. Iga Pakkuja võib esitada ainult ühe pakkumuse. Rohkem kui ühe pakkumuse esitanud Pakkuja kõik pakkumused lükatakse tagasi.
	4. Pakkumus peab vastama Hankedokumentides esitatud tingimustele ega või olla mis tahes viisil eksitav. Pakkuja on kohustatud tutvuma Hanke sisuga enne Pakkumuse esitamist ning informeerima koheselt avastatud puudustest või vastuoludest Hankijat.
	5. Pakkumuste avamise aeg ja koht: 08.12.2020 kell 14.05, Haapsalu Sotsiaalmajas.
	6. Pakkumus peab kehtima kuni 01.12.2021.
	7. Lepingu täitmise tähtaeg: 01.02.2021 – 01.12.2021.
1. **PAKKUMUSTE AVAMINE JA HindamINE**

Hankija hindab pakkumusi pakkumuse maksumuse alusel. Eduka pakkumuse valiku aluseks on madalaim hind, kuid hind ei tohi ületada 3100 eurot koos käibemaksuga ning mille puhul on pakkuja täitnud kõik hankedokumendis toodud nõudmised. Juhul, kui kaks või enam Pakkujat on esitanud võrdse maksumusega pakkumuse, antakse nendele pakkujatele võimalus pakkumust korrigeerida, kusjuures edukaks tunnistatakse madalaima maksumusega pakkumus.

Hankija teavitab hankemenetluse tulemustest kõiki Pakkujaid pärast tulemuste kinnitamist.

Reet Lumiste

projektijuht

25.11.2020